אין ב''ד פחות מג' וכל שלשה נקראים ב''ד אפילו הדיוטות <i>(דאי אפשר דלית בהו חד דיודע סברות בדינים אבל אי לית בהו חד דידע פסילי לדון (טור בשם אביו הרא''ש ריש סנהדרין) ומ''מ יכולי' לקבל הטענות ולשלחם לפני מורה) (מהר''ם פאדווא''ה סי' מ''ג)</i> והם דנים את האדם בעל כרחו אם הנתבע מסרב לירד לדין או שאינו רוצה לדון עם התובע בעירו אבל אם רוצה לדון עמו בעירו אלא שאינו חפץ בג' שבירר התובע אז זה בורר לו א' וזה בורר לו אחד: <i>הגה: כדקלמן סי' י''ג ונ''ל דוקא בדיינים שאינם קבועים אבל אם דיינים קבועים בעיר לא יוכל לומר לא אדון לפניהם אלא בזה בורר וכן נוהגין בעירנו וע''ל סי' כ''ב סוף סעיף א':</i>